Kepler452b
Kepler-452b (shuningdek, Yer 2.0 yoki Kepler KOI-7016.01 sifatida tanilgan) - o'z yulduzi[5] atrofida aylanib yuruvchi ekzosayyora. Bu sayyora, Yerga o'xshash xususiyatlarga ega bo'lib, Kepler kosmik teleskopi tomonidan kashf etilgan tizimdagi yagona sayyoradir. U Yerdan taxminan 1400 yorug'lik yili masofada joylashgan bo'lib, Cygnus yulduz turkumida joylashgan. Rassomlar tomonidan yaratilgan tasvirlarda Kepler-452b "keng bulutli, toshli sayyora" sifatida tasvirlangan. Ekzosayyoraning haqiqiy ko'rinishi va tarkibi noma'lum. Kepler-452b o'z yulduzidan 156 million km masofada aylanadi (bu Yerdan Quyoshg[4]a bo'lgan masofaga deyarli teng) va uning orbital davri taxminan 385 kundir. Massasi Yernikidan kamida besh baravar ko'p va radiusi esa Yernikidan 1,5 baravar kattadir. Olimlarning fikriga ko'ra, bu sayyora yashashga yaroqli zonasiga ega bo'lgan yagona toshli sayora hisoblanadi, ammo u yashashga mutlaqo yaroqlimi yoki yo'qligi noma'lum, chunki u o'z yulduzidan Yerga qaraganda bir oz ko'proq issiqlik oladi va bu haroratning yuqori bo'lishi ehtimolini oshiradi.[5] Kepler kosmik teleskopi ekzosayyorani aniqlab, uning kashfiyoti NASA tomonidan 2015-yil 23-iyulda e'lon qilindi. Sayyora Quyosh tizimidan taxminan 1800 yorug'lik yili masofada joylashgan. "New Horizons" kosmik kemasining taxminan 59 000 km/soat (16 000 m/s; 37 000 milya) tezligida u erga borishi uchun taxminan 30 million yil kerak bo'ladi.[11]